Foto: Glas Istre

POLUPOKVARENA radio budilica koju 85-godišnjakinja iz mjesta Vranja drži u spavaćoj sobi koštala ju je kazne od 480 kuna. HRT-ov kontrolor nije imao milosti prema starici kojoj je naplatio pristojbu za posljednjih šest mjeseci.



"San bila iskrena i poštena i san mu zajno rekla: čujte, ja tu (u spavaćoj sobi op.n.) iman jedan mali radijić, ali krči i jako je teško nać stanicu, ja samo poslušan ovako malo katolički radio za krunicu. Neman televizijo otkad je moj muž umra pred pet let", izjavila je 85-godišnja Marija Sergo za Glas Istre.



Kontrolor je u kuću ušao na vlastiti zahtjev kako bi pregledao televizor koji je Marija prije pet godina otkazala. Kazala je kako su prije redovito plaćali pretplatu, no to kontrolora nije zanimalo.



"Ja vas moram prijaviti", kazao je kontrolor i odmah ispisao račun koji je starica platila.